ΚΟΙΝΗ ΘΕΣΗ (ΕΚ) αριθ. 64/98 που καθορίστηκε από το Συμβούλιο στις 13 Οκτωβρίου 1998 για την έκδοση του κανονισμού (ΕΚ) αριθ. . . ./98 του Συμβουλίου, της . . ., για την τροποποίηση του κανονισμού (ΕΚ) αριθ. 1734/94 για τη χρηματοδοτική και τεχνική συνεργασία με τα Κατεχόμενα Εδάφη (98/C 388/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Χ,

την πρόταση της Επιτροπής (1),

Ενεργώντας σύμφωνα με τη διαδικασία που αναφέρεται στο άρθρο 189 Γ της συνθήκης (2),

Εκτιμώντας:

ότι ο κανονισμός (ΕΚ) αριθ. 1734/94 του Συμβουλίου, της 11ης Ιουλίου 1994, για τη χρηματοδοτική και τεχνική συνεργασία με τα Κατεχόμενα Εδάφη (3), καθορίζει λεπτομερείς ρυθμίσεις και κανόνες διαχείρισης του κοινοτικού προγράμματος βοήθειας και ενισχύσεων προς τον παλαιστινιακό πληθυσμό της Δυτικής Όχθης και της Λωρίδας της Γάζας 7

ότι σύμφωνα με τον εν λόγω κανονισμό, η Κοινότητα προτίθεται να θέσει σε εφαρμογή χρηματοδοτική και τεχνική συνεργασία με τη Δυτική Όχθη και τη Λωρίδα της Γάζας στο πλαίσιο πενταετούς προγράμματος 7 ότι το πρόγραμμα αυτό λήγει στο τέλος του 1998 7

ότι το συνεχιζόμενο αδιέξοδο στην ειρηνευτική διαδικασία συνιστά τη χειρότερη κρίση μετά την έναρξη της ειρηνευτικής διαδικασίας της Μέσης Ανατολής, το 1991 7 ότι, ωστόσο, η διεθνής οικονομική βοήθεια πέτυχε να διατηρήσει την ειρηνευτική διαδικασία ενεργή και, ως εκ τούτου, βοήθησε την Παλαιστινιακή Αρχή 7

ότι στόχος είναι η πρόληψη της περαιτέρω επιδείνωσης της κατάστασης της παλαιστινιακής οικονομίας μέσω της ελαχιστοποίησης και της εξάλειψης των επιπτώσεων του κλεισίματος της οικονομίας και άλλων εμποδίων στην ανάπτυξής της, καθώς και η συμβολή στην υγιή διαχείριση και δημοσιονομική ισορροπία της Παλαιστινιακής Αρχής και στη σταθεροποίησή της μέσω της θεσμικής ενίσχυσης 7

ότι τελικός στόχος είναι η επίτευξη βιώσιμης οικονομικής και κοινωνικής ανάπτυξης, καθώς και η προώθηση της δημοκρατίας, των δικαιωμάτων του ανθρώπου και της ανάπτυξη της κοινωνίας των πολιτών 7

ότι, λαμβανομένης υπόψη της παρούσας κατάστασης, η Κοινότητα οφείλει να συνεχίσει την προσπάθεια βοήθειας 7 ότι ενδείκνυται, για το σκοπό αυτό, να τεθεί σε εφαρμογή πενταετές πρόγραμμα (1999-2003) και να τροποποιηθεί καταλλήλως ο κανονισμός (ΕΚ) αριθ. 1734/94 7 ότι ο παρών κανονισμός πρέπει να αποτελέσει αντικείμενο επανεξέτασης από το Συμβούλιο εντός διαστήματος δύο ετών και το αργότερο στις 31 Δεκεμβρίου 2000 προκειμένου να ληφθούν υπόψη οι τελευταίες εξελίξεις και να ευθυγραμμιστεί με τον αναθεωρημένο κανονισμό (ΕΚ) αριθ. 1488/96 του Συμβουλίου, της 23ης Ιουλίου 1996, σχετικά με τα συνοδευτικά χρηματοδοτικά και τεχνικά μέτρα για τη μεταρρύθμιση των οικονομικών και κοινωνικών δομών στο πλαίσιο της ευρωμεσογειακής εταιρικής σχέσης (MEDA) (4) 7

ότι είναι σκόπιμη η αντικατάσταση της φράσης «Κατεχόμενα Εδάφη» από τη φράση «η Δυτική Όχθη και η Λωρίδα της Γάζας» σε όλο το κείμενο του κανονισμού (ΕΚ) αριθ. 1734/94 7

ότι στο άρθρο 4 του κανονισμού (ΕΚ) αριθ. 1734/94 προβλέπεται ότι όλες οι αποφάσεις χρηματοδότησης για έργα και δράσεις λαμβάνονται σύμφωνα με τη διαδικασία που ορίζεται στο άρθρο 5 7 ότι προκειμένου να υπάρξει δυνατότητα ευέλικτης και ταχείας αντίδρασης και να αυξηθεί η αποτελεσματικότητα, μόνον οι αποφάσεις χρηματοδότησης που υπερβαίνουν τα 2 000 000 Ecu, εκτός αυτών που αφορούν τις επιδοτήσεις επιτοκίου των δανείων που χορηγεί η Τράπεζα, πρέπει να λαμβάνονται σύμφωνα με τη σχετική διαδικασία 7

ότι η απόφαση 97/256/ΕΚ του Συμβουλίου, της 14ης Απριλίου 1997, με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική) (5) καλύπτει και τις εγγυήσεις για την περιοχή αυτή μέχρι το 2000,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1734/94 τροποποιείται ως εξής:

1. ο τίτλος αντικαθίσταται από το ακόλουθο κείμενο: «Κανονισμός (ΕΚ) αριθ. 1734/94 του Συμβουλίου, της 11ης Ιουλίου 1994, για τη χρηματοδοτική και τεχνική συνεργασία με τη Δυτική Όχθη και τη Λωρίδα της Γάζας» 7

2. το άρθρο 1 αντικαθίσταται από το ακόλουθο κείμενο:

«Άρθρο 1

1. Η Κοινότητα θέτει σε εφαρμογή χρηματοδοτική και τεχνική συνεργασία με τη Δυτική Όχθη και τη Λωρίδα της Γάζας στο πλαίσιο πενταετούς προγράμματος (1999-2003), με στόχο τη συμβολή στην επίτευξη βιώσιμης οικονομικής, πολιτικής και κοινωνικής ανάπτυξης. Αν εγκριθούν νέες δημοσιονομικές προοπτικές για την περίοδο μετά το 2000, το ύψος της συνεργασίας θα ορισθεί ανάλογα με τις προοπτικές αυτές και εφόσον η αρμόδια επί του προϋπολογισμού αρχή ορίσει το σχετικό κονδύλιο στην ετήσια δημοσιονομική διαδικασία.

2. Εντός διαστήματος δύο ετών και, το αργότερο, στις 31 Δεκεμβρίου 2000, το Συμβούλιο προβαίνει σε επανεξέταση του εν λόγω κανονισμού βάσει ανεξάρτητης επανεξέτασης των προγραμμάτων, κατά το άρθρο 6. Στην επανεξέταση λαμβάνονται υπόψη οι τελευταίες εξελίξεις στην περιοχή και ενδεχομένως μια ευθυγράμμιση του παρόντος κανονισμού με τον κανονισμό (ΕΚ) αριθ. 1488/96 του Συμβουλίου, της 23ης Ιουλίου 1996, σχετικά με τα χρηματοδοτικά και τεχνικά μέτρα για τη μεταρρύθμιση των οικονομικών και κοινωνικών δομών στο πλαίσιο της ευρωμεσογειακής εταιρικής σχέσεως (MEDA) (*).

(*) ΕΕ L 189 της 30.7.1996, σ. 1 7 κανονισμός όπως τροποποιήθηκε από τον κανονισμό (ΕΚ) αριθ. 780/98 (ΕΕ L 113 της 15.4.1998, σ. 3)» 7

3. το άρθρο 2 τροποποιείται ως εξής:

α) στην πρώτη παράγραφο, οι όροι «και της ανάπτυξης της κοινωνίας των πολιτών» προστίθενται μετά τους όρους «των δικαιωμάτων του Ανθρώπου» 7

β) στην παράγραφο 3 προστίθεται το ακόλουθο εδάφιο:

«Οι ανωτέρω δράσεις και σχέδια αποσκοπούν, μεταξύ άλλων, στην προώθηση της απασχόλησης και στη δημιουργία θέσεων εργασίας μέσω της βελτίωσης των κοινωνικών υπηρεσιών και της καταπολέμησης της φτώχειας.» 7

γ) στις παραγράφους 5 και 6, οι όροι «των Κατεχομένων Εδαφών» αντικαθίστανται από τους όρους «της Δυτικής Όχθης και της Λωρίδας της Γάζας» 7

4. στο άρθρο 3, οι όροι «τα Κατεχόμενα Εδάφη» αντικαθίστανται από τους όρους «η Δυτική Όχθη και η Λωρίδα της Γάζας» 7

5. το άρθρο 4 παράγραφοι 1 έως 3 αντικαθίσταται από το ακόλουθο κείμενο:

«Άρθρο 4

1. Οι αποφάσεις χρηματοδότησης για σχέδια και δράσεις που υπερβαίνουν τα 2 000 000 Ecu, εκτός αυτών που αφορούν επιδοτήσεις επιτοκίου των δανείων που χορηγεί η Τράπεζα, λαμβάνονται σύμφωνα με τη διαδικασία που ορίζεται στο άρθρο 5.

2. Οι αποφάσεις χρηματοδότησης που αφορούν τις συνολικές πιστώσεις για τις δράσεις τεχνικής συνεργασίας, κατάρτισης και προώθησης του εμπορίου, λαμβάνονται σύμφωνα με τη διαδικασία που προβλέπεται στο άρθρο 5. Στο πλαίσιο μίας συνολικής πίστωσης, η Επιτροπή λαμβάνει αποφάσεις χρηματοδότησης που δεν υπερβαίνουν τα 2 000 000 Ecu.

Η επιτροπή που αναφέρεται στο άρθρο 5 ενημερώνεται τακτικά και έγκαιρα και, εν πάση περιπτώσει, πριν από την επόμενη συνεδρίαση, σχετικά με αποφάσεις χρηματοδότησης για μέτρα των οποίων το κόστος υπερβαίνει τα 2 000 000 Ecu.

3. Οι αποφάσεις σχετικά με την τροποποίηση των αποφάσεων χρηματοδότησης που έχουν ληφθεί σύμφωνα με τη διαδικασία που ορίζεται στο άρθρο 5, λαμβάνονται από την Επιτροπή, εφόσον δεν επιφέρουν ουσιαστικές τροποποιήσεις ούτε ανάληψη συμπληρωματικής υποχρέωσης ανώτερης του 20 % της αρχικής. Η Επιτροπή ενημερώνει άμεσα την επιτροπή που αναφέρεται στο άρθρο 5 σχετικά με τέτοιου είδους αποφάσεις.» 7

6. Το άρθρο 5 παράγραφος 1 αντικαθίσταται από το ακόλουθο κείμενο:

«1. Η Επιτροπή επικουρείται από την επιτροπή MED που έχει συσταθεί βάσει του άρθρου 11 του κανονισμού (ΕΚ) αριθ. 1488/96 του Συμβουλίου (*).

(*) ΕΕ L 189 της 30.7.1996, σ. 1 7 κανονισμός όπως τροποποιήθηκε από τον κανονισμό (ΕΚ) αριθ. 780/98 (ΕΕ L 113 της 15.4.1998, σ. 3.»

7. Το άρθρο 6 παράγραφος 1 αντικαθίσταται από το ακόλουθο κείμενο:

«1. Η Επιτροπή εξετάζει την πορεία υλοποίησης της συνεργασίας βάσει του παρόντος κανονισμού και αναφέρει κατ' έτος γραπτώς στο Ευρωπαϊκό Κοινοβούλιο και στο Συμβούλιο.»

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

(1) ΕΕ C 253 της 12.8.1998, σ. 15.

(2) Γνώμη του Ευρωπαϊκού Κοινοβουλίου της 16ης Σεπτεμβρίου 1998 (ΕΕ C 313 της 12.10.1998, σ. 66), κοινή θέση του Συμβουλίου της 13ης Οκτωβρίου 1998, και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(3) ΕΕ L 182 της 16.7.1994, σ. 4.

(4) ΕΕ L 189 της 30.7.1996, σ. 1 7 κανονισμός όπως τροποποιήθηκε από τον κανονισμό (ΕΚ) αριθ. 780/98 (ΕΕ L 113 της 15.4.1998, σ. 3).

(5) ΕΕ L 102 της 19.4.1996, σ. 33 7 απόφαση όπως τροποποιήθηκε από την απόφαση 98/348/ΕΚ (ΕΕ L 155 της 29.5.1998, σ. 53).

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Η Επιτροπή υπέβαλε στο Συμβούλιο, στις 23 Ιουνίου 1998, την πρόταση κανονισμού για την τροποποίηση του κανονισμού (ΕΚ) αριθ. 1734/94 του Συμβουλίου για τη χρηματοδοτική και τεχνική συνεργασία με τα Κατεχόμενα Εδάφη. Η πρόταση αυτή βασίζεται στο άρθρο 130 Χ της συνθήκης ΕΚ.

2. Το Ευρωπαϊκό Κοινοβούλιο εξέδωσε τη γνώμη του μετά από την πρώτη ανάγνωση στις 16 Σεπτεμβρίου 1998 (1).

3. Σύμφωνα με το άρθρο 189 Γ της συνθήκης, το Συμβούλιο καθόρισε την κοινή του θέση στις 13 Οκτωβρίου 1998.

II. ΣΤΟΧΟΣ

Δεδομένου ότι συνεχίζεται το αδιέξοδο στην ειρηνευτική διαδικασία και ότι η διεθνής οικονομική βοήθεια έχει συμβάλει σημαντικά στο να αποφευχθεί η επιδείνωση της παλαιστινιακής οικονομίας, το Συμβούλιο εξέδωσε, στις 23 Φεβρουαρίου 1998, συμπεράσματα στα οποία, καταρχήν, εγκρίνεται η ανανέωση της χρηματοδοτικής βοήθειας στην Παλαιστινιακή Αρχή και καλείται η Επιτροπή να υποβάλει τις σχετικές προτάσεις το συντομότερο δυνατόν. Το Συμβούλιο σημείωσε ότι η Επιτροπή είχε αναλάβει να προβεί σε αξιολόγηση της βοήθειας που δόθηκε στα πλαίσια του προγράμματος 1994-1998 και έκρινε ότι τα συμπεράσματα που συνάγονται από αυτή την αξιολόγηση θα πρέπει να ληφθούν πλήρως υπόψη για την υλοποίηση της μέλλουσας βοήθειας. Το Συμβούλιο, όπως και η Επιτροπή, ενδιαφέρεται να εξασφαλίσει ότι η Παλαιστινιακή Αρχή θα ανταποκριθεί πλήρως στις υποχρεώσεις της όσον αφορά τη διαφάνεια και τον έλεγχο της διάθεσης της βοήθειας. Η πρόταση της Επιτροπής πληροί λοιπόν το βασικό αυτό στόχο της παροχής νομικού πλαισίου για τη συνέχιση της χρηματοδοτικής βοήθειας στη Δυτική Όχθη και στη Λωρίδα της Γάζας, λαμβάνοντας υπόψη τα συμπεράσματα του Συμβουλίου.

Προβλέπεται ρήτρα αναθεώρησης μετά από δύο χρόνια, μέχρι τις 31 Δεκεμβρίου 2000 το αργότερο, για να ληφθούν υπόψη οι τελευταίες εξελίξεις στην περιοχή, να αξιολογηθεί η εφαρμογή της συνεργασίας και να ολοκληρωθεί η ευθυγράμμιση του κανονισμού αυτού με τον κανονισμό MEDA. Η κοινή θέση περιέχει ομοίως διατάξεις επιτροπολογίας οι οποίες ευθυγραμμίζονται με τις προβλεπόμενες για την επιτροπή MED, ιδίως όσον αφορά τη διαδικασία που ισχύει για σχέδια ποσού κατώτερου των 2 000 000 Ecu. Επιπλέον, προσετέθησαν κάποιες διευκρινίσεις όσον αφορά τους στόχους και τις διαδικασίες της χρηματοδοτικής βοήθειας. Η ονομασία «Κατεχόμενα Εδάφη» αντικαταστάθηκε από την ονομασία «Δυτική Όχθη και Λωρίδα της Γάζας».

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

ΓΕΝΙΚΕΣ ΠΑΡΑΤΗΡΗΣΕΙΣ

Όσον αφορά τη διάρκεια της ανανέωσης της χρηματοδοτικής βοήθειας, η κοινή θέση υιοθετεί τροποποίηση προταθείσα από το Κοινοβούλιο και εγκριθείσα από την Επιτροπή, να προβλεφθεί διάρκεια πέντε ετών για την περίοδο 1999-2003 (αντί για οκτώ έτη). Αυτό οδήγησε σε τροποποιήσεις της αιτιολογικής σκέψης καθώς και του νέου άρθρου 1 του κανονισμού του 1994.

Το Συμβούλιο δεν συμπεριέλαβε στην κοινή του θέση τις τροποποιήσεις 4 και 5 που ζήτησε το Κοινοβούλιο. Το Συμβούλιο έκρινε ότι οι διοργανικές συζητήσεις περί επιτροπολογίας θα πρέπει να αντιμετωπισθούν πιο σφαιρικά.

ΕΙΔΙΚΕΣ ΠΑΡΑΤΗΡΗΣΕΙΣ

Αιτιολογικές σκέψεις

Η έκτη αιτιολογική σκέψη τροποποιήθηκε για να λάβει υπόψη τη νέα διάρκεια του κανονισμού.

Η κοινή θέση συμπεριλαμβάνει την τελευταία αιτιολογική σκέψη που πρότεινε το Κοινοβούλιο, η οποία παραπέμπει στην απόφαση 97/256/ΕΚ για να δοθεί η εγγύηση της Κοινότητας στα δάνεια της ΕΤΕπ.

Άρθρο 1

- Άρθρο 1 παράγραφος 1

Η κοινή θέση συμπεριλαμβάνει την τροπολογία 6 που πρότεινε το Κοινοβούλιο και η οποία αναφέρεται στις νέες δημοσιονομικές προοπτικές για την μετά το 2000 περίοδο.

- Άρθρο 1 παράγραφος 2

Το Συμβούλιο έκρινε αναγκαίο να τροποποιήσει το κείμενο της πρότασης της Επιτροπής για να συμπεριληφθεί στη ρήτρα αναθεώρησης, η οποία προβλέπεται μετά από δύο χρόνια, μία ευρύτερη αναφορά στην αξιολόγηση που προβλέπει το άρθρο 6 του κανονισμού του 1994, διότι δεν πρέπει να προδικαστούν τα αποτελέσματα τα οποία θα μπορούσε να έχει η αξιολόγηση αυτή.

Τροπολογίες που πρότεινε η Επιτροπή όσον αφορά το άρθρο 4

i) παράγραφος 2 δεύτερο εδάφιο

Η Επιτροπή δεν πρότεινε την υιοθέτηση της τροπολογίας 4 του Κοινοβουλίου, σύμφωνα με την οποία η επί του προϋπολογισμού αρχή πρέπει να ενημερώνεται από την Επιτροπή για τις αποφάσεις χρηματοδότησης. Το Συμβούλιο ακολούθησε την προσέγγιση της Επιτροπής, η οποία είναι σύμφωνη με την έως τώρα ισχύουσα πρακτική στο θέμα της επιτροπολογίας.

ii) παράγραφος 2 τρίτο εδάφιο

Η τροπολογία 4 του Κοινοβουλίου, με την οποία ζητούσε την κατάργηση του εδαφίου αυτού, δεν υιοθετήθηκε από την Επιτροπή. Το Συμβούλιο ακολούθησε την προσέγγιση αυτή διότι αυτό το εδάφιο αντιστοιχεί στην πρακτική που όντως ακολουθείται στην επιτροπή MED, η οποία έχει συσταθεί δυνάμει του κανονισμού MEDA (άρθρο 9 παράγραφος 5).

iii) παράγραφοι 1α και 1β

Η Επιτροπή δεν πρότεινε να υιοθετηθούν οι προσθήκες τις οποίες ζήτησε το Κοινοβούλιο (τροπολογία 5). Το Συμβούλιο ακολούθησε την προσέγγιση της Επιτροπής, κρίνοντας ότι ένας από τους στόχους αυτής της πρότασης είναι η ευθυγράμμιση του κανονισμού του 1994 με τις διατάξεις του κανονισμού MEDA, ιδίως όσον αφορά την επιτροπή MED.

(1) ΕΕ C 313 της 12.10.1998, σ. 66.